《用韵和黄兄》
宋代·林希逸

老如枯柏傲霜冬，名实俱忘赋芧公。正苦岁寒无竹伴，喜知春思与梅同。

囊书待朔登金马，琢句追坡咏玉虹。他日肯寻翁住处，花边野水与池通。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。